**ОБЩИНА РАДНЕВО – ОБЛАСТ СТАРА ЗАГОРА**

**ЗАПОВЕД**

**№ 544 от 17.03.2021 г.**

**гр. Раднево**

На основание чл. 5, ал. 2, във връзка с чл. 10, ал. 3 от Наредбата за възлагане извършването на дейности, свързани с подготовката за приватизация или следприватизационен контрол, включително процесуално производство, или на дейности, свързани с функциите по Закона за публичните предприятия, Решение № 332 от Протокол № 29 на заседание на Общински съвет - Раднево, проведено на 25.02.2021 г. и в изпълнение на Решение № 309 от Протокол № 27 на заседание на Общински съвет - Раднево, проведено на 28.01.2021 г.

**Н А Р Е Ж Д А М:**

1.Откривам процедура за провеждане на ограничен конкурс за възлагане на дейности, свързани с подготовката за приватизация на „Медицински център - І Раднево“ ЕООД, гр. Раднево с предмет: “Изготвяне на анализ на правното състояние, информационен меморандум и приватизационна оценка” на „Медицински център - І Раднево“ ЕООД, гр. Раднево.

2.Изисквания към кандидатите.

2.1.В процедурата могат да участват български или чуждестранни физически или юридически лица или техни обединения, които отговарят на обявените изискванията.

2.2.В процедурата не може да участва кандидат, който:

2.2.1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс

2.2.2. е осъден с влязла в сила присъда, освен ако е реабилитиран, за престъпление, аналогично на тези по т. 2.2.1, в друга държава членка или в трета страна

2.2.3. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

2.2.4. е налице конфликт на интереси по смисъла на Закона за противодействие на корупцията и за отнемане на незаконно придобитото имущество, който не може да се отстрани

2.3.В процедурата могат да участват кандидати, за които са налице следните изисквания:

2.3.1.Да притежават юридическа правоспособност за изготвяне на анализ на правното състояние на обекта на приватизация

2.3.2.Да притежават правоспособност на независим оценител по чл. 6, ал. 1, т. 1 и т. 5 от Закона за независимите оценители.

Забележка: За доказване съответствието с посоченото в т. 2.3 изискване, кандидатите могат да се позоват на капацитета на трети лиза, само ако тези лица ще участват в изпълнението на частта от дейността, за която е необходим този капацитет.

3.За съответствие с поставените изисквания, кандидатите следва да представят:

3.1.Удостоверение за юридическа правоспособност и сертификат за правоспособност на независим оценител по чл. 6, ал. 1, т. 1 и т. 5 от Закона за независимите оценители

3.2.Декларация, че:

3.2.1.Не са обявени в несъстоятелност или са в производство по несъстоятелност, или са в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатите или участниците са чуждестранни лица – се намират в подобно положение, произтичащо от сходна процедура, съгласно законодателството на държавата, в която са установени.

3.2.2.Не са осъдени с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс или за престъпление в друга държава членка или в трета страна, освен ако са реабилитирани.

В случай, че кандидата е юридическо лице, декларации представят лицата представляващи юридическото лице. Когато кандидатът е обединение, което не е юридическо лице, декларации се представят от всяко физическо лице и от членовете на управителните органи на всяко юридическо лице, участващо в него.

3.2.3.За липсата на конфликт на интереси по смисъла на Закона за противодействие на корупцията и за отнемане на незаконно придобитото имущество, който не може да се отстрани.

Забележка: При възлагане на дейностите, съответствието с изискванията по т. 3.2.2 чрез свидетелство за съдимост и т. 3.2.1 чрез удостоверение, издадено от Агенцията по вписванията, преди подписването на договора за възлагане.

4.Анализите на правното състояние и приватизационната оценка да бъдат изготвени в съответствие с изискванията на Наредбата за анализите на правното състояние и приватизационните оценки и Наредбата за задължителната информация, предоставяна на лицата, заявили интерес за участие в приватизацията по Закона за приватизация и следприватизационен контрол, и за документите и сведенията, представляващи служебна тайна.

5.Поканата за участие в процедурата да се изпрати до:

5.1.“Интелект Диамандиев” СД, гр. Стара Загора

5.2.„Стройпроект“ ООД, гр. Стара Загора

5.3.Оценителски колектив с ръководител Стоянка Йорданова Манолчева-Николова, гр.Стара Загора

6.Срок и място за подаване на предложенията.

Предложенията, следва да се подадат от кандидатите в срок до 17.00 часа на 29.03.2021 г. в стая 204 /Деловодство/ на Община Раднево в запечатан непрозрачен плик, върху който се отбелязват предмета на процедурата, името на кандидата и адреса.

7.Оценяването на предложенията да се извърши по критерий „Най-ниска цена“.

8.Утвърждавам Правила за провеждане на процедурата.

Допълнителна информация във връзка с конкурса може да бъде предоставяна на заинтересованите, само въз основа на тяхно писмено запитване, направено до два работни дни до изтичане на срока за приемане на предложения за участие в ограничения конкурс.

9.Процедурата да се проведе на 30.03.2021 г. от 14.30 часа в Община Раднево.

10.Назначавам комисия за оценяване и класиране на предложенията в състав:

Председател: ………..

и членове: 1. ………..

 2. …….….

резервни членове: 1. ……………

 2. ……………

11.Комисията да изготви и представи мотивиран доклад в 14-дневен срок от датата на провеждане на процедурата.

Заповедта да се сведе до знанието на членовете на комисията за сведение и изпълнение.

Контролът по изпълнението на заповедта възлагам на Светослав Маринов - зам.-кмет ТСУОССД.

**Д-Р ТЕНЬО ТЕНЕВ …../П/…**

*Кмет на Община Раднево*